 Serengeti Boys juzi iliifunga Misri mabao 3-2 katika mchezo wa kimataifa wa kirafiki uliofanyika kwenye Uwanja wa Azam Complex, Chamazi, Dar es Salaam.Ushindi huo ni wa pili baada ya ule wa awali wa mabao 2-1 katika mchezo wa kwanza uliofanyika Jumamosi iliyopita, Uwanja wa Taifa jijini Dar es Salaam.Serengeti itaanza harakati za kusaka tiketi ya fainali hizo za Afcon kwa kucheza na Shelisheli kabla ya kuwavaa Afrika Kusini.“Kikosi changu kinaonesha mabadiliko makubwa kila siku jambo ambalo linanipa moyo tutafika mbali kwenye kufuzu Afcon, lakini hata mechi hii ya kirafiki dhidi ya Misri imetupa mwanga wa kuona tunaweza kimataifa,” alisema Shime.